
Assistance Service Contract for the Implementation of the Project

“Capacity Building of Civil Society in the IPA countries and Territories” 

EuropeAid/127427/C/SER/Multi.
Otvoreni Poziv

Kontekst 
Opšti cilj projekta Tehničke pomoći za Organizacije Civilnog Društva (TACSO) predstavlja jačanje civilnog društva putem participatorne demokratije radi podspešivanja povoljnog okruženja za organizacije civilnog društva, kao i jačanje svih kapaciteta i odgovornosti Organizacija Civilnog Društva (OCD) u IPA korisničkim zemljama i teritorijima (Zapadni Balkan i Turska), da bi se obezbedila kvalitetna usluga OCD i održiva uloga OCD u demokratskim procesima. Razvoj kapaciteta OCD je važna komponenta projekta i u tu svrhu organizujemo seriju treninga

Trening: Registracija u EU PADOR bazi podataka
Treninzi će biti održani u sledećim gradovima:
Kikinda – 15 septembar 2010.

Čačak – 8 oktobar 2010.

Vranje – 5 novembar 2010.

Cilj treninga 
Opšti cilj treninga je uspešna registracija učesnika u EU PADOR bazi podataka, zaključno sa dobijanjem PADOR registracionog broja. Članstvo u PADOR bazi je jedan od zahteva za apliciranje za sredstva Evropske unije, a PADOR baza može se koristiti i kao resurs za pronalaženje projektnih partnera i sticanje iskustva u sprovođenju EU projekata za organizacije koje nisu spremne da same iznesu projekat finansiran iz sredstava EU, ali bi volele da učestvuju u takvim projektima kao partneri. Trening će trajati jedan dan. 

Ko može da konkuriše? 
Predstavnici/ce registrovanih OCD, predstavnici/ce sindikata, kooperativa, i profesionalnih udruženja se pozivaju da konkurišu. 

Očekuje se da organizacija iz koje je aplikant postoji najmanje 3 godine i da je implementirala najmanje 3 projekta. 

Očekivana postignuća treninga: 
· Učesnici/ce će se upoznati sa karakteristikama, i funkcijom PADOR baze
· Učesnici/ce će proći kroz celokupan proces on-line registracije u PADOR sistem, zaključno sa dobijanjem PADOR registracionog broja

· Učesnici/ce će imati bolji uvid u prednosti i koristi članstva u PADOR bazi 
Procedura za konkurisanje :

Zainteresovani predstavnici/e organizacija civilnog društva i medija treba da dostave popunjen TACSO trening Aplikacioni formular (nalazi se u prilogu ovog poziva) na sledeću e-mail adresu: prijava.rs@tacso.org najkasnije do 25. Avgusta 2010. do kraja radnog vremena sa obaveznom naznakom (pod „subject”: “Prijava za učešće na PADOR treningu”. 

Takodje je važno obratiti pažnju da se u nazivu dokumenta-aplikacionog formulara u produžetku originalnog naziva navede i ime aplikanta (Primer: TACSO PADOR trening - aplikacioni formular Petar Petrović) 

Pored aplikacionog formulara, potrebno je poslati i CV osobe koja konkuriše za trening, u EU formatu.
Molimo da se obratite na istu mail adresu ukoliko imate dodatna pitanja u vezi sa ovim pozivom. Povratna informacija biće prosleđena samo kandidatima/kinjama koji zadovolje proces selekcije. 

Napomena:
Trening je besplatan za učesnike/ce. TACSO projekat će pokriti troškove treninga, materijala, ručka i osveženja za učesnike, kao i troškove prevoza od mesta boravka do mesta održavanja treninga u visini naknade povratne autobuske karte.

Zbog logističkih ograničenja biće prihvaćeni samo kandidati iz navedenih gradova ili okolnih mesta udaljenih ne više od 50km. Svi zainteresovani kandidati koji ne ispunjavaju ovaj kriterijum mogu iskazati svoje interesovanje, a u skladu sa brojem zainteresovanih osoba biće uzeta u obzir mogućnost organizovanja ovakvih treninga i u drugim mestima u Srbiji.

